18/vol. 2 Jurnalul Oficial al Uniunii Europene 127 32004D0075 L 16/65 JURNALUL OFICIAL AL UNIUNII EUROPENE 23.1.2004 DECIZIA 2004/75/PESC A CONSILIULUI din 11 decembrie 2003 privind încheierea Acordului între Uniunea Europeană și Fosta Republică Iugoslavă a Macedoniei referitor la statutul și activitățile Misiunii de Poliție a Uniunii Europene (EUPOL Proxima) în Fosta Republică lugoslavă a Macedoniei CONSILIUL UNIUNII EUROPENE, având în vedere Tratatul privind Uniunea Europeană și, în special, articolul 24 al acestuia, având în vedere recomandarea președinției, întrucât: (1) Consiliul a adoptat, la 29 septembrie 2003, Acţiunea comună 2003/681/PESC a Consiliului privind Misiunea de Poliţie a Uniunii Europene în Fosta Republică Iugoslavă a Macedoniei (EUPOL Proxima) (). (2) Articolul 13 din acțiunea comună respectivă prevede că statutul personalului EUPOL Proxima în Fosta Republică Ilugoslavă a Macedoniei, inclusiv, după caz, privilegiile, imunitățile și alte garanții necesare executării și bunei desfășurări a EUPOL Proxima, se adoptă în conformitate cu procedura prevăzută la articolul 24 din Tratatul privind Uniunea Europeană. (3) Ca urmare a Deciziei Consiliului din 24 noiembrie 2003, prin care secretarul general/Înaltul reprezentant, asistând președinția, este autorizat să angajeze negocieri în numele acesteia, secretarul general/Înaltul reprezentant, asistând președinția, a negociat cu guvernul Fostei Republici Iugoslave a Macedoniei un acord referitor la statutul și activitățile Misiunii de Poliţie a Uniunii Europene (EUPOL Proxima) în Fosta Republică Iugoslavă a Macedoniei. (4) Acest acord ar trebui aprobat, () JOL249,1.10.2003, p. 66. DECIDE: Articolul 1 Acordul între Uniunea Europeană și Fosta Republică Iugoslavă a Macedoniei (FRIM), referitor la statutul și activitățile Misiunii de Poliţie a Uniunii Europene (EUPOL Proxima) în Fosta Republică Iugoslavă a Macedoniei, se aprobă în numele Uniunii Europene. Textul acordului se anexează la prezenta decizie. Articolul 2 Președintele Consiliului este autorizat să numească persoana împuternicită să semneze acordul prin care Uniunea Europeană își asumă obligații. Articolul 3 Prezenta decizie se publică în Jurnalul Oficial al Uniunii Europene. Articolul 4 Prezenta decizie produce efecte începând din ziua adoptării. Adoptată la Bruxelles, 11 decembrie 2003. Pentru Consiliu Președintele F. FRATTINI